
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μάί'ου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1841 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Απόδοση μέρους της εισφοράς του άρθρου 102 
του ν. 4387/2016 έτους 2017. 

2 

Απαλλαγή «Οργανισμού Αστικών Συγκοινωνιών 
Θεσσαλονίκης (ΟΑΣΘ)» από τα τέλη διεκπεραίω¬ 
σης για την διαχείριση κερμάτων ευρώ ακατάλλη¬ 
λων για κυκλοφορία. 

3 

Παραχώρηση της παραγωγικής λειτουργίας του 
υποσυστήματος ΕΣΗΔΗΣ ΔΗΜΟΣΙΑ ΕΡΓΑ του 
Υπουργείου Υποδομών και Μεταφορών στην 
υποδομή του Κυβερνητικού Υπολογιστικού Νέ¬ 
φους (ΘονθΓΠιτίθηΙ: ΈΙουά - Ο-ϋουά) της εταιρεί¬ 
ας Κοινωνία της Πληροφορίας Α.Ε. 

4 

Τροποποίηση της 633/13.01.2017 υπουργικής 
απόφασης (Β/201) περί «Έγκρισης Ειδικού Κανο¬ 
νισμού Λειτουργίας Ναυταθλητικής Μαρίνας Καλ¬ 
λιθέας». 


ΑΠΟΦΑΣΕΙΣ 

Αριθμ. οικ. 26806/699 (1) 

Απόδοση μέρους της εισφοράς του άρθρου 102 
του ν. 4387/2016 έτους 2017. 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙ¬ 
ΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 102 του ν. 4387/2016 «Ενιαίο Σύστημα 
Κοινωνικής Ασφάλειας - Μεταρρύθμιση ασφαλιστικού - 
συνταξιοδοτικού συστήματος - Ρυθμίσεις φορολογίας 
εισοδήματος και τυχερών παιγνίων και άλλες διατάξεις» 
(ΦΕΚ 85/Α'), 

β) του ν.2956/2001 «Αναδιάρθρωση του ΟΑΕΔ και άλ¬ 
λες διατάξεις» (ΦΕΚ 258/Α72001), 

γ) του π.δ. αριθμ. 63/22-4-2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α'), 


δ) του άρθρου 16 του π.δ. 134/2017 (ΦΕΚ 168/Α') «Ορ¬ 
γανισμός Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης», 

ε) του π.δ. 125/2016 (ΦΕΚ 210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών», 

στ) Του π.δ. 22/2018 (ΦΕΚ 37/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Την αριθμ. Υ.13471/4878/17-03-2018 απόφαση του 
Πρωθυπουργού «Ανάθεση αρμοδιοτήτων στον Υφυ¬ 
πουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Αθανάσιο Ηλιόπουλο (ΦΕΚ 814/Β ), 
όπως ισχύει. 

3. Την αριθμ. οικ. 59285/18416/2017 (ΦΕΚ 4503/Β - ) 
απόφαση του Πρωθυπουργού και του Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης. 

4. Την αριθμ. Φ80000/οικ. 26392/1075/21-7-2016 
εγκύκλιο της Διεύθυνσης Κύριας Ασφάλισης Μισθωτών 
και Ασθένειας του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. (ΑΔΑ: Ω9ΚΑ- 
465Θ1Ω-ΦΟΘ). 

5. Τα σχετικά αιτήματα των συνταξιουχικών οργανώ¬ 
σεων. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του ΟΑΕΔ ύψους 2.082.800,00 € περίπου, η οποία θα 
καλυφθεί από τις πιστώσεις του ΚΑΕ 3395 «Απόδοση των 
εισπράξεων που έγιναν για λογαριασμό των Ν.Π.Ι.Δ. (Ορ¬ 
γανισμών, Συνεταιρισμών, Συλλόγων, Σωματείων κλπ» 
έτους 2018 του Λογαριασμού Κοινωνικής Πολιτικήςτου 
Ενιαίου Λογαριασμού για την Εφαρμογή Κοινωνικών Πο¬ 
λιτικών (Ε.Λ.Ε.Κ.Π.). 

7. Την αριθμ. οικ. 26754/2192/11 -5-2018 εισήγηση της 
προϊσταμένηςτης Γ.Δ.Ο.Υ., αποφασίζουμε: 

Για την άμεση αντιμετώπιση των λειτουργικών δα¬ 
πανών των συνταξιουχικών οργανώσεων και μέχρι την 
έκδοση της απόφασης με την οποία καθορίζονται οι 
δικαιούχες συνταξιουχικές οργανώσεις (Ομοσπονδίες- 
Σωματεία- Συνομοσπονδίες), οι όροι και οι προϋπο¬ 
θέσεις συμμετοχής στην κατανομή, τα κριτήρια και η 
διαδικασία, τα απαιτούμενα δικαιολογητικά καθώς και 
ο τρόπος ελέγχου της ορθής διαχείρισης των ποσών, 
αποδίδεται στις παρακάτω αναφερόμενες ομοσπονδίες 
και συλλόγους ποσό ανάλογο με τον αριθμό των συ- 
νταξιούχων-μελών, από το λογαριασμό που κατατίθε- 

ται το ποσό της προβλεπόμενης από το άρθρο 102 του 
ν. 4387/2016 (ΦΕΚ 85/Α') μηνιαίας εισφοράς 0,20 €, η 
οποία παρακρατήθηκε το έτος 2017 υπέρ συλλογικών 
οργάνων συνταξιούχων από τις καταβαλλόμενες κύριες 
συντάξεις, ως ακολούθως: 



ΠΟΣΟ (σε €) 

Π.Ο. ΠΟΛΙΤΙΚΩΝ 
ΣΥΝΤΑΞΙΟΥΧΩΝ 

450.000 

Π.Ο.Σ.Υ. ΤΟΠΙΚΗΣ 
ΑΥΤΟΔΙΟΙΚΗΣΗΣ 

49.000 

Π.Ο. ΣΤΡΑΤΙΩΤΙΚΩΝ 

100.000 

Π.Ο. ΑΠΟΣΤΡΑΤΩΝ 
ΣΩΜΑΤΩΝ ΑΣΦΑΛΕΙΑΣ 

90.000 

ΟΜΟΣΠΟΝΔΙΑ 
ΣΥΝΤΑΞΙΟΥΧΩΝ ΙΚΑ 

1.350.000 

Π.Σ. ΣΥΝΤΑΞΙΟΥΧΩΝ 
ΔΙΚΗΓΟΡΩΝ 

32.500 

Π.Σ. ΣΥΝΤΑΞΙΟΥΧΩΝ 
ΣΥΜΒΟΛΑΙΟΓΡΑΦΩΝ 

2.300 

ΣΥΛΛΟΓΟΣ ΣΥΝΤ/ΩΝ 
ΕΜΠΟΡΙΚΗΣ ΤΡΑΠΕΖΗΣ 

9.000 

ΣΥΝΟΛΟ 

2.082.800 


Τα ποσά αυτά θα συμψηφισθούν με το δικαιούμενο 
ποσό κάθε οργάνωσης, όπως αυτό θα ορισθεί με βάση 
την παραπάνω αναφερόμενη απόφαση. 

Ο ΟΑΕΔ προβαίνει στην άμεση απόδοση των ποσών 
στις αναφερόμενες οργανώσεις από το Λογαριασμό 
Κοινωνικής Πολιτικής του άρθρου 34 του ν. 4144/2013, 
μετά την υποβολή σχετικής αίτησης σύμφωνα με τα πα¬ 
ραπάνω οριζόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2018 

Η Υπουργός Ο Υφυπουργός 

ΕΥΤΥΧΙΑ ΑΧΤΣΙΟΓΛΟΥ ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. 2/15512/0025 (2) 

Απαλλαγή «Οργανισμού Αστικών Συγκοινωνιών 
Θεσσαλονίκης (ΟΑΣΘ)» από τα τέλη διεκπεραίω¬ 
σης για την διαχείριση κερμάτων ευρώ ακατάλ¬ 
ληλων για κυκλοφορία. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας όψη: 

Α) Τις διατάξεις: 

1) Του Κανονισμού (ΕΕ) αριθμ. 1210/2010 του Ευρω¬ 
παϊκού Κοινοβουλίου και του Συμβουλίου της 15 Δεκεμ¬ 
βρίου 2010 σχετικά με την εξακρίβωση της γνησιότητας 
των κερμάτων ευρώ και τη διαχείριση κερμάτων ευρώ 
ακατάλληλων για κυκλοφορία (Ε 339/1/22.12.2010). 

2) Της αριθμ. 2/2047/0025/7.1.2011 απόφασης του 
Υφυπουργού Οικονομικών «Διαχείριση κερμάτων ευρώ 
ακατάλληλων για κυκλοφορία» (Β' 4). 


3) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4) Της αριθμ. Υ29/2015 απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

5) Του π.δ. 142/2017 «Οργανισμός Υπουργείου Οικο¬ 
νομικών» (Α' 181). 

Β)Το με αριθμ. 12417/8.12.2017 αίτημα του «Οργα¬ 
νισμού Αστικών Συγκοινωνιών Θεσσαλονίκης (ΟΑΣΘ)» 
προς την Τράπεζα της Ελλάδος, περί απαλλαγής αυτού 
από τα τέλη διεκπεραίωσης για την διαχείριση κερμάτων 
ευρώ ακατάλληλων για κυκλοφορία. 

Γ) Την με αριθμ. 189/23.2.2018 εισήγηση τηςΤράπε- 
ζας της Ελλάδος, σύμφωνα με το άρθρο 4 της αριθμ. 
2/2047/0025/7.1.2011 απόφασης του Υφυπουργού Οι¬ 
κονομικών. 

Δ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τη γενική απαλλαγή του «Οργανισμού Αστικών Συ¬ 
γκοινωνιών Θεσσαλονίκης (ΟΑΣΘ)» από τα τέλη διεκπε¬ 
ραίωσης του άρθρου 3 της αριθμ. 2/2047/0025/7.1.2011 
απόφασης του Υφυπουργού Οικονομικών για την διαχεί¬ 
ριση των κερμάτων ευρώ ακατάλληλων για κυκλοφορία, 
για λόγους δημοσίου συμφέροντος, κατά την έννοια του 
άρθρου 4 της ως άνω απόφασης. 

Η ισχύς της παρούσας αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΔΑΕΕ/1000 (3) 

Παραχώρηση της παραγωγικής λειτουργίας του 
υποσυστήματος ΕΣΗΔΗΣ ΔΗΜΟΣΙΑ ΕΡΓΑ του 
Υπουργείου Υποδομών και Μεταφορών στην 
υποδομή του Κυβερνητικού Υπολογιστικού Νέ¬ 
φους (ΟονθίΐΐπίθηΙ ΘΙουά - Ο-ϋουεΙ) της εταιρεί¬ 
ας Κοινωνία της Πληροφορίας Α.Ε. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τον ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δι¬ 
ατάξεις» (ΦΕΚ 251 /Α'/14-11 -2000), όπως τροποποιήθηκε 
και ισχύει και ειδικότερα το άρθρο 24 αυτού. 

2. Το π.δ. 63/2005 (ΦΕΚ98/τ.Α') και ειδικότερα το άρ¬ 
θρο 54 αυτού με το οποίο κυρώθηκε το άρθρο 90 του 
«Κώδικα Νομοθεσίας για την Κυβέρνηση και τα κυβερ¬ 
νητικά όργανα». 

3. Τον ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007 - 2013» (ΦΕΚ 267/Α703-12-2007), όπως 
τροποποιήθηκε με το ν. 3840/2010 «Αποκέντρωση, 
απλοποίηση και ενίσχυση της αποτελεσματικότητας των 
διαδικασιών του Εθνικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ 53/Α/31-03-2010) 
και ισχύει και ειδικότερα το άρθρο 32 αυτού. 

4. Την αριθμ. ΔΙΔΚ/ΚτΠ/27983/2012 (ΦΕΚ Β' 3187) 
απόφαση του Υφυπουργού Διοικητικής Μεταρρύθμι¬ 
σης και Ηλεκτρονικής Διακυβέρνησης «Τροποποίηση 
του καταστατικού της Ανώνυμης Εταιρείας "Κοινωνία 
της Πληροφορίας Α.Ε." και εκ νέου κωδικοποίησή του, 
και ειδικότερα την παράγραφο 4 του άρθρου 1, του Δεύ¬ 
τερου άρθρου. 

5. Τον ν. 4314/2014 (ΦΕΚ 265 Α') «Για τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020 Β. Β) 
Ενσωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13 Ιουνίου 2012 (ΕΕ 
Ε 156/16.6.2012) στο ελληνικό δίκαιο, τροποποίηση του 
ν. 3419/2005 (Α 297) και άλλες διατάξεις. [ΕΣΠΑ 2014- 
2020]» όπως ισχύει και ειδικότερα το άρθρο 59 παρ. 17. 

6. Τον ν.4270/2014 (Α' 143) «Αρχές δημοσιονομικής 
διαχείρισης και εποπτείας (Ενσωμάτωση της Οδηγίας 
2011/85/ΕΕ) - Δημόσιο λογιστικό και άλλες διατάξεις», 
όπως τροποποιήθηκε με τον ν.4337/2015 (Α' 129) και 
ισχύει. 

7. Το π.δ. 147/2017 (ΦΕΚ 192/Α713-12-2017) περί «Ορ¬ 
γανισμού του Υπουργείου Οικονομίας και Ανάπτυξης». 

8. Το π.δ. 73/2015 (ΦΕΚ 116 Α723-09-2015): «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» και ειδικότερα τον δι¬ 
ορισμό του Χρήστου Σπίρτζη του Παναγιώτη στη θέση 
του Υπουργού Υποδομών, Μεταφορών και Δικτύων. 

9. Την οικ. 20699/30-3-2015 απόφαση Πρωθυπουρ¬ 
γού και Υπουργού Οικονομίας, Υποδομών, Ναυτιλίας και 
Τουρισμού περί «Διορισμού Γενικού Γραμματέα Υποδο¬ 
μών του Υπουργείου (ΦΕΚ Υ.Ο.Δ.Δ. 204) σχετικά με τον 
διορισμό του Γεωργίου Δέδε σε θέση Γενικού Γραμματέα 
Προϊσταμένου της Γενικής Γραμματείας Υποδομών». 

10. Το π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση του Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανα¬ 
συγκρότησης, Οικονομίας, Ανάπτυξης και Τουρισμού, 
Υποδομών, Μεταφορών και Δικτύων». 

11. Το π.δ. 124/2016 (ΦΕΚ Α' 209) «Αποδοχή παραί¬ 
τησης Υπουργών, Αναπληρωτών Υπουργών και Υφυ¬ 
πουργών». 

12. Το π.δ.125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

13. Το π.δ. 123/2017 (ΦΕΚ ΑΊ 51/12-10-2017) «Οργανι¬ 
σμός του Υπουργείου Υποδομών, και Μεταφορών» όπως 
ισχύει σήμερα. 


14. Το π.δ. 133/2017 (ΦΕΚ Α' 161/30-10-2017) «Οργα¬ 
νισμός του Υπουργείου Διοικητικής Ανασυγκρότησης». 

15. Την αριθμ. Υ197/16-11-2016 (3722 Β717-11 -2016) 
απόφαση του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομίας και Ανά¬ 
πτυξης Αλέξανδρο Χαρίτση», όπως τροποποιήθηκε με 
τις αριθμ. Υ226/27-12-2016 (ΦΕΚ 4233/Β728-12-2016) 
και Υ12/14-3-2018 (ΦΕΚ 978/Β719-3-2018) αποφάσεις 
του Πρωθυπουργού. 

16. Την αριθμ. 117384/26-10-2017 κοινή υπουργική 
απόφαση (ΦΕΚΒ' 3821/31.10.2017)« Ρυθμίσεις τεχνικών 
ζητημάτων που αφορούν την ανάθεση των Δημοσίων 
Συμβάσεων έργων, μελετών, και παροχής τεχνικών και 
λοιπών συναφών επιστημονικών υπηρεσιών με χρήση 
των επιμέρους εργαλείων και διαδικασιών του Εθνι¬ 
κού Συστήματος Ηλεκτρονικών Δημοσίων Συμβάσεων 
(Ε.Σ.Η.ΔΗ.Σ.) » και ιδιαίτερα το άρθρο 2 παρ. 2 αυτής. 

17. Το με αριθμ. ΔΠΔΑ/62030/3085/6-9-2017 έγγραφο 
της Γενικής Διεύθυνσης Οικονομικών Υπηρεσιών του 
Υπουργείου Υποδομών, Μεταφορών και Δικτύων. 

18. Το γεγονός ότι η δαπάνη της φιλοξενίας του υπο¬ 
συστήματος ΕΣΗΔΗΣ-ΕΡΓΑ ανέρχεται σε 5000 € και θα 
βαρύνει τις πιστώσεις του έργου 2015ΣΕ07100011 της- 
ΣΑΕ071της Γενικής Γραμματείας Υποδομών του ΥΠΟΜΕ, 
αποφασίζουμε: 

Ι.Την παραχώρηση στην εταιρεία με επωνυμία «Κοι¬ 
νωνία της Πληροφορίας Α.Ε.» (ΚτΠ ΑΕ), της παραγωγικής 
λειτουργίας και υποστήριξης, όσον αφορά στις υποδο¬ 
μές φιλοξενίας και τη διαθεσιμότητα αυτών, των Πλη¬ 
ροφοριακών Συστημάτων και Εφαρμογών Λογισμικού 
του Υπουργείου Υποδομών και Μεταφορών του υποσυ¬ 
στήματος ΕΣΗΔΗΣ ΔΗΜΟΣΙΑ ΕΡΓΑ μέσω της φιλοξενίας 
τους στην υποδομή του Κυβερνητικού Υπολογιστικού 
Νέφους (ΟονθΓηιηθηΐ (ΙΙουά - 6-Οουά) της ΚτΠ Α.Ε, για 
τη διασφάλιση της καλής λειτουργίας των Φιλοξενού¬ 
μενων Πληροφοριακών Συστημάτων και Εφαρμογών 
Λογισμικού στο μέλλον. Οι όροι της παραχώρησης θα 
εξειδικευθούν μέσω Προγραμματικής Συμφωνίας που 
θα συναφθεί μεταξύ της ΚτΠ ΑΕ και του Υπουργείου 
Υποδομών και Μεταφορών. 

2. Η χρονική διάρκεια της παραχώρησης ορίζεται σε 
πέντε (5) έτη. Ως ημερομηνία έναρξης της διάρκειας ορί¬ 
ζεται η ημερομηνία υπογραφής της Προγραμματικής 
Συμφωνίας μεταξύ των μερών και λήγει μετά την παρέ¬ 
λευση των παραπάνω ημερολογιακών ετών. Η διάρκεια 
μπορεί να παρατείνεται ή ανανεώνεται με νεότερη από¬ 
φαση των αρμοδίων Υπουργών. 

3. Η σύναψη της απαιτούμενης σύμβασης παροχής 
υπηρεσιών συντήρησης, με τους παρόχους των σχετικών 
υπηρεσιών του Υπουργείου Υποδομών και Μεταφορών, 
θα υλοποιηθεί από τις αρμόδιες υπηρεσίες του Υπουρ¬ 
γείου Υποδομών και Μεταφορών. 

4. Η υποχρέωση της εταιρείας Κοινωνία της Πλη¬ 
ροφορίας Α.Ε. συνίσταται στην βέλτιστη παροχή φι¬ 
λοξενία των προαναφερθέντων Πληροφοριακών Συ¬ 
στημάτων και Εφαρμογών Λογισμικού, στις υποδομές 
φιλοξενίας του Κυβερνητικού Υπολογιστικού Νέφους 
(ΟονθίΓΉΤίθηΐΟουά - Ο-ϋουά) της ΚτΠ Α.Ε, με σκοπό 
την αδιάλειπτη λειτουργία και υποστήριξή του, καθώς 




20178 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 841/22.05.2018 


και τη αδιάλειπτη διαθεσιμότητα των παρεχόμενων από 
την ΚτΠ ΑΕ υποδομών, για τη διασφάλιση της καλής και 
ποιοτικής λειτουργίας των Φιλοξενούμενων Πληροφο¬ 
ριακών Συστημάτων και Εφαρμογών Λογισμικού στο 
μέλλον, σύμφωνα με όσα εξειδικεύονται στην Προγραμ¬ 
ματική Συμφωνία που θα υπογράφει από την ΚτΠ Α.Ε. και 
το Υπουργείο Υποδομών και Μεταφορών για το σκοπό 
αυτό. 

5. Η υποχρέωση του Υπουργείου Υποδομών και Μετα¬ 
φορών, πέραν της παριθμ. 3, συνίσταται στην απρόσκο¬ 
πτη συνεργασία με την Κοινωνία της Πληροφορίας Α.Ε. 
και στον σεβασμό των κανόνων εύρυθμης λειτουργίας 
και ασφάλειας της παρεχόμενης στα προαναφερθέντα 
Πληροφοριακά Συστήματα και Εφαρμογές Λογισμικού 
υποδομής του Κυβερνητικού Υπολογιστικού Νέφους 
(ΟονθίΎΐιτίθηΐϋουςΙ - Ο-ΟουεΙ), με σκοπό την αδιάλει¬ 
πτη λειτουργία και υποστήριξή του, σύμφωνα με όσα θα 
εξειδικευτούν στην Προγραμματική Συμφωνία που θα 
υπογράφει απάτην ΚτΠ Α.Ε. και το Υπουργείο Υποδομών 
και Μεταφορών για το σκοπό αυτό. 

6. Εξουσιοδοτείται ο Γενικός Γραμματέας Υποδομών 
Γ. Δέδες του Υπουργείου Υποδομών και Μεταφορών 
να υπογράψει σύμφωνα με τα προαναφερόμενα στην 
παρ. 1 της παρούσας, Προγραμματική Συμφωνία με την 
Κοινωνία της Πληροφορίας Α.Ε., με την οποία θα εξει¬ 
δικεύονται τα ανωτέρω ζητήματα, θα προσδιορίζονται 
αναλυτικά οι μεταξύ τους υποχρεώσεις και θα ρυθμίζεται 
κάθε σχετικό ζήτημα από την ανωτέρω αιτία. 

7. Η παρούσα απόφαση ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2018 

Οι Υπουργοί 

Αναπληρωτής Υπουργός Διοικητικής 

Οικονομίας και Ανάπτυξης Ανασυγκρότησης 

ΑΛΕΞΑΝΔΡΟΣ ΧΑΡΙΤΣΗΣ ΟΛΓΑ ΓΕΡΟΒΑΣΙΛΗ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. 8216 _ (4) 

Τροποποίηση της 633/13.01.2017 υπουργικής 
απόφασης (Β/201) περί «Έγκρισης Ειδικού Κα¬ 
νονισμού Λειτουργίας Ναυταθλητικής Μαρίνας 
Καλλιθέας». 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του ν. 2160/1993 (Α' 118) 
«Δημιουργία και λειτουργία τουριστικών λιμένων» και 
ιδίως του άρθρου 31α περί δημιουργίας ζωνών αγκυ¬ 
ροβολιού και καταφυγίου τουριστικών σκαφών, όπως 
ισχύει, σε συνδυασμό με το άρθρο 11 του ν. 4179/2013. 


2. Τις διατάξεις του ν. 3861 /2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο "Πρόγραμμα διαύγεια" 
και άλλες διατάξεις». 

3. Τις διατάξεις του ν. 3270/2004 (Α' 187) «Αρμοδιότη¬ 
τες του Υπουργείου Τουριστικής Ανάπτυξης και θέματα 
τουρισμού». 

4. Τις διατάξεις του π.δ. 127/2017 (ΑΊ57) «Οργανισμός 
Υπουργείου Τουρισμού». 

5. Το π.δ. 123/2016 (Α'208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων». 

6. Το π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

7. Την αριθμ. 633/13.01.2017(Β'201) Υπουργική Από¬ 
φαση περί «Έγκρισης Ειδικού Κανονισμού Λειτουργίας 
Ναυταθλητικής Μαρίνας Καλλιθέας». 

8. Το αριθμ. 1908/01.02.2018 αίτημα του φορέα δια¬ 
χείρισης περί τροποποίησης της αριθμ. 633/13.01.2017 
(Β'201) υπουργικής απόφασης περί έγκρισης του Ειδι¬ 
κού Κανονισμού Λειτουργίας της Ναυταθλητικής Μαρί¬ 
νας Καλλιθέας, σε συνέχεια της αριθμ. 460/2017 (ΑΔΑ: 
670ΧΩΕΚ-Μ2Ε) απόφασης του Δ.Σ. του Δήμου Καλλιθέ¬ 
ας, που ενέκρινε την αριθμ. 120/2017 απόφαση του Δ.Σ. 
του Ν.Π.Δ.Δ. Οργανισμός Παιδικής Αγωγής και Άθλησης 
«Γιάννης Γάλλος» του Δήμου Καλλιθέας. 

9. Το αριθμ. 7287/08.12.2017 έγγραφο του Δήμου 
Καλλιθέας. 

10. Το αριθμ. 0353/22.01.2018 έγγραφο της Εταιρείας 
Ακινήτων Δημοσίου. 

11. Το αριθμ. οικ.90917/11.05.2018 έγγραφο της Πε¬ 
ριφέρειας Αττικής. 

12. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1 .Τηντροποποίηση της αριθμ. 633/13.01.2017(Β'201) 
Υπουργικής Απόφασης περί Έγκρισης Ειδικού Κανονι¬ 
σμού Λειτουργίας Ναυταθλητικής Μαρίνας Καλλιθέας, 
ως εξής: 

ί). Το άρθρο 1 τροποποιείται ως προς την παράγραφο 
1.2 ως εξής: 

1.2 Ο χερσαίος και ο θαλάσσιος χώρος της Ναυταθλη¬ 
τικής Μαρίνας Δήμου Καλλιθέας ορίζονται στην αριθμ. 
1323/05-07-2006 κοινή υπουργική απόφαση «Έκδοση 
άδειας λειτουργίας της Ολυμπιακής Εγκατάστασης της 
Ναυταθλητικής Μαρίνας της Ζώνης Β1 του Ολυμπιακού 
Πόλου Φαλήρου (ΦΕΚ1485/Β706-10-2006) και απεικονί¬ 
ζονται αντιστοίχως: α. στο τοπογραφικό διάγραμμα της 
Μαρίνας «Λειτουργικό Σχέδιο ορισμός χερσαίου χώρου 
Ναυταθλητικής Μαρίνας», καθώς και β.τη «Γενική Οριζο- 
ντιογραφία Ζώνης Β1-Α2» (Α5-ΒΙΙΙΕΤ), που συνοδεύουν 
ως αναπόσπαστο τμήμα την εν λόγω κοινής υπουργι- 

κής απόφασης. Η θαλάσσια ζώνη του λιμένα εκτείνεται 
σε απόσταση 80μ. από την έξω πλευρά κάθε λιμενικού 
έργου, που έχει κατασκευασθεί σύμφωνα με το σχέδιο 
(35-όυίΙΐ). 

ϋ) Το άρθρο 2 τροποποιείται ως προς το τελευταίο εδά¬ 
φιο της υποπαραγράφου που τιτλοφορείται «ΛΟΙΠΟΙ 
ΟΡΟΙ» της παραγράφου 2.4 ως εξής: 

Ο φορέας διαχείρισης του λιμένα ουδεμία υποχρέωση 
έχει για την επισκευή ή και συντήρηση των ελλιμενιζο- 
μένων σκαφών. 

ϋί). Το άρθρο 3 αντικαθίσταται ως εξής: 

Άρθρο 3 

Μεγέθη, αριθμός και κατηγορίες 
ελλιμενιζομένων σκαφών 

Δυνατότητα ελλιμενισμού εντός της θαλάσσιας ζώνης 
της Ναυταθλητικής Μαρίνας Καλλιθέας και χρήσης των 
εγκαταστάσεων της Μαρίνας έχουν κυρίως ναυταθλη¬ 
τικά σκάφη των οποίων το μήκος κυμαίνεται από 4 έως 
και 16 μέτρα και λοιπά σκάφη αναψυχής μήκους από 4 
έως 80 μέτρα. 

Η Μαρίνα διαθέτει χώρο για ελλιμενισμό, πρόσδεση 
και παραμονή κατά μέγιστο αριθμό 415 σκαφών, σε 
ανάλογες θέσεις στους προβλήτες, κρηπιδώματα ενώ 
υπάρχει η δυνατότητα εναπόθεσης και βραχυχρόνιας 
παραμονής 100 σκαφών στον χερσαίο χώρο. ΣΥΝΟΛΙΚΑ 
515 ΣΚΑΦΗ. 

Οι εγκαταστάσεις της Μαρίνας είναι εξοπλισμένες στα 
εσωτερικά και εξωτερικά λιμενικά έργα αυτής με τα προ- 
βλεπόμενα στην Ολοκληρωμένη Μελέτη Σχεδιασμού 
και Ανάπτυξης -βλ. 12 σχετικό-(δέστρες, κρίκους πρόσ- 
δεσης, προσκρουστήρες, ρίΐώτε κ.λπ.). 

Η διάταξη σκαφών ανά κατηγορία είναι η εξής: 


ΚΑΤΗΓΟΡΙΑ 

ΜΗΚΟΣ ΣΚΑΦΩΝ 

ΑΡΙΘΜΟΣ 

ΣΚΑΦΩΝ 

Α 

04,00 - 08,00 Μ 

155 

Β 

08,01-10,00 Μ 

90 

Γ 

10,01-12,00 Μ 

100 

Δ 

12,01-14,00 Μ 

25 

Ε 

14,01-16,00 Μ 

25 

ΣΤ 

Άνω των 16,01 Μ 

20 

ΧΕΡΣΑΙΟΣ 

ΧΩΡΟΣ 

Μέχρι 40 μέτρα 

100 

ΣΥΝΟΛΟ 


515 


Η Διεύθυνση της Μαρίνας διατηρεί το δικαίωμα αυ¬ 
ξομείωσης του μήκους και του αριθμού των ελλιμενι- 
ζομένων σκαφών με ανάλογη κατανομή των θέσεων 
ανά κατηγορία, προκειμένου να καλύψει τις εκάστοτε 
ανάγκες ελλιμενισμού σκαφών. 

3.10 τρόπος διάθεσης των θέσεων ελλιμενισμού, ανή¬ 
κει αποκλειστικά και μόνο στον Φορέα Διαχείρισης της 
Ναυταθλητικής Μαρίνας. 

3.2 Στη Μαρίνα γίνονται δεκτάγια ελλιμενισμό σκάφη 
άνω των 4,00 μέτρων μήκους, ωστόσο ανάλογα με τη 
διαθεσιμότητα θέσεων δύναται η διοίκηση της Μαρίνας 
να διαθέσει στην Α κατηγορία και θέσεις ελλιμενισμού 
για σκάφη μικρότερα των 4 μέτρων. 


ίν). Το άρθρο 4 τροποποιείται ως προς τις παραγρά¬ 
φους 4.1,4.2,4.3 και 4.4 ως εξής: 

4.1 Δικαίωμα ελλιμενισμού και χρήσης των εγκαταστά¬ 
σεων του λιμένα έχουν: 

(α) Ναυταθλητικά σκάφη παντός τύπου, ιστιοφόρα, 
κωπήλατα που ανήκουν σε αναγνωρισμένους ναυτικούς 
Ομίλους ή ναυτικά σωματεία και είναι καταχωρημένα 
στα Μητρώα των Ομίλων αυτών και προορίζονται είτε 
για την προπόνηση των ναυταθλητών, είτε για τη συμ¬ 
μετοχή σε πάσης φύσεως αγώνες, φέρουν την ελληνική 
σημαία, σύμφωνα με τον καθορισμένο αριθμό κάθε ομί¬ 
λου, όπως εμφανίζεται στον παρακάτω Πίνακα 1. 

(β) Σκάφη συνοδευτικά των ναυταθλητικών σκα¬ 
φών των Ομίλων/Σωματείων, με τον περιορισμό ότι 
ο αριθμός τους δεν θα υπερβαίνει ποσοστό 15% των 
ελλιμενιζομένων σκαφών του συνολικού αριθμού 
των θέσεων ελλιμενισμού κάθε Ομίλου/Σωματείου/ 
Ομοσπονδίας. 

Και οι δύο προαναφερθείσες κατηγορίες σκαφών (α 
και β) δεν μπορούν να υπερβαίνουν τον καθορισμένο 
αριθμό σκαφών κάθε ομίλου που αναγράφεται στον 
Πίνακα 1. 

Εφόσον συμπληρωθεί ο μέγιστος αριθμόςτων ελλιμε- 
νιζομένων σκαφών όπως απεικονίζεται στον παρακάτω 
πίνακα, ο φορέας διαχείρισης της Ναυταθλητικής Μα¬ 
ρίνας Καλλιθέας δύναται να διαθέσει τις εναπομείνασες 
θέσεις στις κατωτέρω προβλήτες σύμφωνα με τις τρέ¬ 
χουσες ανάγκες του. 


Πίνακας 1. 


ΟΜΙΛΟΣ/ 

ΣΩΜΑΤΕΙΟ 

ΑΡΙΘΜΟΣ ΣΚΑΦΩΝ 

ΠΡΟΒΛΗΤΑ 

Ελληνική 

Ιστιοπλοϊκή 

Ομοσπονδία 

70 

Πλωτή 5Α & 5Β 
Πλωτή 6Α & 6 Β 

ΝΟΤΚ 

108 

- 

ΣΕΑΝΑΤΚ 

49 

- 

ΙΟΠ ΔΕΗ 

5 

- 

ΣΕΠ 

10 θέσεις δυνάμενες 
να φιλοξενήσουν 20 
λέμβους. 

- 

Επαγγελματικός Αλι¬ 
ευτικός Αγροτικός 
Συλλ. Αγ. Νικόλαος 

25 

- 

ΣΥΝΟΛΟ 

267 

- 


(γ) Λοιπά τουριστικά σκάφη αναψυχής, σε ποσοστό 
που δεν θα υπερβαίνει το 40% του συνόλου των ελλι¬ 
μενισμένων σκαφών στη Μαρίνα. 

Η διάθεση των θέσεων ελλιμενισμού των σκαφών, 
καθορίζεται σύμφωνα με τις εκάστοτε αποφάσεις του 
Διοικητικού Συμβουλίου του Οργανισμού Παιδικής Αγω¬ 
γής και Άθλησης «Γιάννης Γάλλος» - τμήμα Διαχείρισης 
της Ναυταθλητικής Μαρίνας. 

4.2 Κάθε αναγνωρισμένος ναυτικός όμιλος καθώς και 
τα ναυτικά σωματεία, που ελλιμενίζουν ναυταθλητικά 
σκάφη στη Μαρίνα, υποχρεούνται να υποβάλλουν στο 
τέλος κάθε έτους και όχι πέραν της 10ης Δεκεμβρίου, 
Σχετικό Πίνακα των σκαφών που θα ελλιμενιστούν στη 

Μαρίνα για το επόμενο ημερολογιακό έτος αναγράφο¬ 
ντας: 

•Τον αριθμό των ναυταθλητικών σκαφών, 

• το είδος των σκαφών αυτών (κωπήλατα ή ιστιοφόρα), 

• τα ονόματα και τα πλήρη χαρακτηριστικά αυτών, 

• τα στοιχεία των ιδιοκτητών των ναυταθλητικών σκα¬ 
φών, 

• τα ονόματα και τα στοιχεία των ιδιοκτητών των συνο¬ 
δευτικών των ναυταθλητικών σκαφών, με τον περιορι¬ 
σμό ότι τα συνοδευτικά σκάφη, θα είναι σε ποσοστό 15% 
του συνόλου των ελλιμενιζόμενων σκαφών του κάθε 
Ομίλου/Σωματείου. 

Επίσης κάθε αναγνωρισμένος ναυτικός όμιλος/σωμα- 
τείο/Ομοσπονδία υποχρεούται να γνωστοποιεί άμεσα 
στη Διεύθυνση της Μαρίνας οποιαδήποτε αλλαγή των 
στοιχείων (π.χ. πλοιοκτησία) και χαρακτηριστικών (π.χ. 
νηολόγιο, λεμβολόγιο, κ.λπ.). 

4.3 Κάθε ιδιοκτήτης ναυταθλητικού σκάφους υπο- 
χρεούται να υπογράψει δεσμευτική σύμβαση ελλιμε- 
νισμού με τον Φορέα Διαχείρισης, ενώ ο κάθε Ναυτι¬ 
κός όμιλος ή και το Σωματείο του οποίου είναι μέλος 
αναλαμβάνει ως πρωτοφειλέτης και εγγυητής την 
καταβολή όλων των δικαιωμάτων ελλιμενισμού και 
λοιπών παρεχομένων υπηρεσιών του σκάφους έναντι 
του Φορέα. Για την υπογραφή της σχετικής σύμβασης 
ελλιμενισμού κάθε ιδιοκτήτης ναυταθλητικού ιστιο¬ 
φόρου ή κωπήλατου σκάφους επί ποινή ακυρότητας, 
θα προσκομίζει: 

• Έγγραφο Εθνικότητας. 

• Πιστοποιητικό Καταμέτρησης. 

• Έγγραφη Βεβαίωση του οικείου ναυτικού ομίλου ή 
σωματείου, ότι το συγκεκριμένο σκάφος είναι μέλος του 
Ομίλου ή του Σωματείου, χρησιμοποιείται για εξάσκηση 
μέλους και ότι συμμετέχει σε ναυτικούς αγώνες, θεωρη¬ 
μένη από την οικεία Λιμενική Αρχή. 

• Ασφαλιστήριο Συμβόλαιο. 

• Έγγραφη Βεβαίωση της Ε.Ι.Ο. ότι το συγκεκριμένο 
σκάφος έχει συμμετοχή και έχει τερματίσει σε 3 ιστιο¬ 
δρομίες ετησίως, συνολικής διαδρομής τουλάχιστον 70 
ναυτικών μιλίων (για το προηγούμενο έτος). 

• Α.Φ.Μ. και Αντίγραφο του Αστυνομικού Δελτίου Ταυ¬ 
τότητας ή του Διαβατηρίου του πλοιοκτήτη. 

• Σε περίπτωση νομικού προσώπου, όλα τα νομιμο¬ 
ποιητικά έγγραφα του ν.π., καθώς και πλήρη στοιχεία 
νομιμοποίησης και εκπροσώπησής του. 

4.4 Κάθε ιδιοκτήτης τουριστικού σκάφους αναψυχής 
υποχρεούται να υπογράψει δεσμευτική σύμβαση ελλι- 
μενισμού με τον Φορέα Διαχείρισης, προσκομίζοντας 
τα παρακάτω: 

• Έγγραφο Εθνικότητας. 

• Πιστοποιητικό Καταμέτρησης. 

• Ασφαλιστήριο Συμβόλαιο. 

• Α.Φ.Μ. και Αντίγραφο του Αστυνομικού Δελτίου Ταυ¬ 
τότητας ή του Διαβατηρίου του. 

• Σε περίπτωση νομικού προσώπου, όλα τα νομιμοποι¬ 
ητικά έγγραφα του ν.π., καθώς και πλήρη αποδεικτικά 
στοιχεία νομιμοποίησης και εκπροσώπησής του. 

• Σε περίπτωση αλλοδαπής πλοιοκτησίας, πλήρη 
στοιχεία του φυσικού ή νομικού προσώπου με έδρα 


την Ελλάδα, ο οποίος θα εγγυάται ως πρωτοφειλέτης 
και θα αναλαμβάνει επ' ονόματι και για λογαριασμό του 
πλοιοκτήτη όλες τις υποχρεώσεις έναντι της Μαρίνας. 

ν) Το άρθρο 5 τροποποιείται ως προς τις παραγράφους 
5.3 και 5.5, ως εξής: 

Η υποπαράγραφος 7 της παραγράφου 5.3 τροποποι¬ 
είται ως εξής: 

7. Εκτός από τους μισθωμένους επαγγελματικούς χώ¬ 
ρους, η διεύθυνση της Μαρίνας δύναται, να αναπτύσσει 
στους κοινόχρηστους χώρους των χερσαίων εγκαταστά¬ 
σεων αλλά και στον θαλάσσιο χώρο του λιμένα, διάφο¬ 
ρες δραστηριότητες (εμπορικές, τουριστικές, πολιτιστι¬ 
κές, αθλητικές, κοινωνικές, ψυχαγωγικές, εκπαιδευτικές 
κ.ο.κ.) που διοργανώνονται είτε από τον Φορέα είτε από 
τρίτους, στους οποίους ο Φορέας δύναται να παραχωρεί 
χώρους με ή άνευ ανταλλάγματος για την άσκηση των 
δραστηριοτήτων τους, σύμφωνα με τις κείμενες διατά¬ 
ξεις. 

Η υποπαράγραφος 1 της παραγράφου 5.5 τροποποι¬ 
είται ως εξής: 

1. Η παραμονή του σκάφους στον χερσαίο χώρο της 
Μαρίνας προκειμένου να πραγματοποιηθεί η ετήσια συ¬ 
ντήρηση του δεν θα υπερβαίνει τις 30 ημερολογιακές 
ημέρες. 

Σε εξαιρετικές περιπτώσεις και εφόσον ειδικός τεχνί¬ 
της το αποδεικνύει, δύναται με απόφαση του Δ.Σ. του 
φορέα διαχείρισης να παραταθεί η παραμονή για όσο 
χρόνο επιβάλλεται. 

νί) Το άρθρο 12 τροποποιείται ως προς τις παραγρά¬ 
φους 12.2 και 12.3 ως εξής: 

12.2 Ο Φορέας Διαχείρισης αναλαμβάνει την υποχρέ¬ 
ωση σύναψης ασφαλιστηρίων συμβολαίων που καλύ¬ 
πτουν την αστική του ευθύνη για σωματικές βλάβες ή 
υλικές ζημιές που θα προκληθούν σε τρίτους από παρά¬ 
λειψη του αποκλειστικά και μόνο από τη λειτουργία και 
χρήση των εγκαταστάσεων της Ναυταθλητικής Μαρίνας 
καθώς επίσης και ασφάλιση πυρός και συμπληρωμα¬ 
τικών κινδύνων για τις εγκαταστάσεις των χώρων που 
έχουν παραχωρηθεί στον φορέα διαχείρισης, δυνάμει 
του από 07-04-2009 Ιδιωτικού Συμφωνητικού μεταξύ 
«ΟΛΥΜΠΙΑΚΑ ΑΚΙΝΗΤΑ Α.Ε.» και Δήμου Καλλιθέας. 
Για τους παραχωρούμενους χώρους στην Ελληνική 
Ιστιοπλοϊκή Ομοσπονδία, ισχύει το άρθρο 10 του από 
07-04-2009 Ιδιωτικού Συμφωνητικού μεταξύ «ΟΛΥΜΠΙ¬ 
ΑΚΑ ΑΚΙΝΗΤΑ Α.Ε» και Ε.Ι.Ο., ήτοι: «Η Ομοσπονδία υπο- 
χρεούται να ασφαλίσει τους παραχωρούμενους χώρους 
σε ασφαλιστική εταιρεία της επιλογής της κατά παντός 
κινδύνου, όπως πυρκαγιάς, σεισμού, πλημμύρας κ.λ.π. 
Επίσης, η Ομοσπονδία οφείλει να ασφαλίσει την αστική 
ευθύνη της έναντι κάθε τρίτου από τη χρήση και λειτουρ¬ 
γία των παραχωρούμενων χώρων». 

12.3 Τα σκάφη των μελών των ναυτικών ομίλων κα¬ 
θώς και τα λοιπά ελλιμενιζόμενα σκάφη στη Μαρίνα 
έχουν δικαίωμα χρήσης του χερσαίου χώρου προσωρι¬ 
νής συντήρησης (για εργασίες υδροβολής και μουρά- 
βλιασμα με πιστοποιημένα οικολογικά χρώματα) της 

Μαρίνας. Επίσης επιτρέπεται η αφαίρεση του χρώμα¬ 
τος με άλλους τρόπους, με απαραίτητη προϋπόθεση 
την τήρηση όλων των περιβαλλοντικών όρων και των 
όρων ασφαλείας. 

Κατά τα λοιπά ισχύει η αριθμ. 633/13.01.2017(Β'201) 
Υπουργική Απόφαση περί Έγκρισης Ειδικού Κανονισμού 
Λειτουργίας Ναυταθλητικής Μαρίνας Καλλιθέας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαϊου 2018 

Η Υπουργός 

ΕΛΕΝΑ ΚΟΥΝΤΟΥΡΑ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























